افتخار الحسن کاندھلوی

افتخار الحسن بن رؤوف الحسن کاندھلوی (10 جنوری 1922 – 2 جون 2019)  بھارت کے جید مفسر قرآن اور محدث تھے۔ انہوں نے سنہ 1946ء میں کاندھلہ کی عیدگاہ کی بنیاد رکھی۔ اور اپنی زندگی میں چالیس سے زیادہ کتابیں لکھیں۔ ان کی بڑی بہن کی شادی ہندوستانی محدث محمد زکریا کاندھلوی سے ہوئی تھی۔

تعلیم 
افتخار الحسن نے حافظ رحیم بخش کی شاگردی میں قران سیکھا۔ اور حافظ سادات خان دیوبندی کے پاس مدرسہ احیاء العلوم مظفر نگر میں قران حفظ کیا۔ بعد ازان انہوں نے تبلیغی جماعت کے مرکز حضرت نظام الدین کے مدرسہ کاشف العلوم میں عربی و فارسی کی تعلیم حاصل کرنے کے لیے داخلہ لیا لیکن وہاں کا ماحول انہیں راس نہ آیا اور وہ واپس مظفر نگر چلے آئے اور وہاں شرح جامی تک کی تعلیم حاصل کی۔ مدرسہ مرادیہ سے فراغت کے بعد انہوں نے مظاہر العلوم سہارنپور میں داخلہ لیا اور اعلیٰ تعلیم حاصل کی۔ مظاہر علوم سہارنپور سے فراغت کے بعد انہوں کاندھلہ میں قیام کرنے کا ارادہ کیا اور امت کو قران و حدیث سکھانے کا بیڑا اٹھایا۔

تصوف 
انہوں نے تبلیغی جماعت کے بانی مولانا محمد الیاس کاندھلوی کے ہاتھوں پر بیعت کی۔ ان کے انتقال کے بعد عبد القادر رائے پوری سے بیعت ہوئے اور اجازت حاصل کی۔

تصانیف 
مولانا افتخار الحسن نے تقریباً چالیس کتابیں لکھی ہیں۔ ان میں سے چند مندرجہ ذیل ہیں؛
 آخرت کی یاد
 اعمال رمضان
 عاشور محرم الحرام
 دعا کی اہمیت
 فضیلت قران
 حق تعالی کے دو مخصوص انعام
 علم کیسے حاصل کیا جاتا ہے۔
 اسلام میں امانت داری۔

وفات 
افتخار الحسن کی وفات 2 جون 2019ء بمطابق 27 رمضان 1440 ہجری میں کاندھلہ میں بعمر 97 سال ہوئی۔ پسمانگان میں 4 بیٹے اور 3 بیٹیاں چھوڑیں۔ ان کی تدفین 3 جون 2019ء کو ہوئی۔

حوالہ جات

ضلع شاملی کی شخصیات
ضلع مظفر نگر کی شخصیات

اردو محققین
معاصر بھارتی فلاسفہ
بھارتی مرد فلسفی
بیسویں صدی کے بھارتی فلسفی
احناف
بھارت کے سنی علما
بھارتی مذہبی رہنما
بیسویں صدی کے مسلمان محققین اسلام
2019ء کی وفیات
1922ء کی پیدائشیں
تبلیغی جماعت کی شخصیات
اردو مصنفین
ویکی ڈیٹا سے مطابقت رکھنے والی مختصر تفصیل